Símon Þorleifsson rekstrarverkfræðingur og ráðgjafi í viðskiptagreind / árangursstjórnun hjá Capacent flutti ögrandi fyrirlestur á fræðslufundi Litla Íslands . Þar fjallaði hann um hvernig stjórnendur geta sett sér skýr markmið og náð ótrúlegum árangri . Helst þarf fólk að hugsa 3 - 5 ár fram í tímann og sjá fyrir sér þá sigra sem það ætlar að vinna . Síðast en ekki síst að vera tilbúið að fórna sumardögum eins og þessum til að skipuleggja framtíðina og leggja hart að sér og sjá jafnvel engan árangur erfiðis síns í heilt ár ! Kennedy bandaríkjaforseti og tunglferðirnar komu við sögu , eplatrjáarækt á Kjalarnesi , fjallgöngur og listin að skrifa drauma sína í skýin … og láta þá rætast . Já það er ekki leiðinlegt á Litla Íslandi .